প্রধানমন্ত্রী মোদিকে কেউ মনে রাখবে না, যেমন মানুষ গডসেকে রাখেনি: রাহুল

নয়াদিল্লি: ‘যমুনার জলে বিষ’ (Yamuna Water) নিয়ে তরজা অব্যাহত। ভোটের (Delhi Assemble Election 2025) মুখে এই অভিযোগ, পাল্টা অভিযোগকে ঘিরে চূড়ান্ত নাটক দিল্লির রাজনীতিতে।

আপ প্রধান অরবিন্দ কেজরিওয়াল (Arvind Kejriwal), যমুনা জলে হরিয়ানার (Haryana Government) সরকার বিষ মেশাচ্ছে বলে অভিযোগ তোলেন। এই অভিযোগকে ঘিরে আসরে নামেন স্বয়ং প্রধানমন্ত্রী নরেন্দ্র মোদি (Narendr Modi)।

প্রধানমন্ত্রী কেজরিকে চালর্স শোভরাজের সঙ্গে তুলনা করেন। এবার এই যমুনার জল নিয়ে কেজরিওয়ালকে কটাক্ষ করে তোপ দাগলেন রাহুল গান্ধী (Rahul Gandhi)। পাশাপাশি প্রধানমন্ত্রী নরেন্দ্র মোদিকে নিশানা করে ম্যারাথন তোপ রাহুলের।

এদিন রাহুল কেজরিকে কটাক্ষ করে বলেন, যমুনার জল পান করুন, আপনার সঙ্গে হাসতাপালে দেখা হবে। রাহুল বলেন, পাঁচ বছরের মধ্যেই যমুনার জল পরিষ্কার করা হবে বলে, প্রতিশ্রুতি দিয়েছিলেন। কোথায় গেল সেই সব প্রতিশ্রুতি? এখনও পর্যন্ত যমুনার জল পরিষ্কার করা হয়নি, জল পুরো নোংরা। কেজরিওয়ালকে যমুনায় ডুব দেওয়ার আহবান জানান তিনি।

আরও পড়ুন: ‘বিহারের উন্নয়নে অসন্তুষ্ট? জানাক স্পষ্ট করে’, বিরোধীদের জবাব পীযুষ গোয়েলের

হাউজ কাজী চকে বক্তব্য রাখার সময় রাহুল বলেন, অরবিন্দ কেজরিওয়াল বলেছিলেন যে তিনি একটি নতুন রাজনৈতিক ব্যবস্থা আনবেন, দুর্নীতির অবসান ঘটাবেন। প্রতিশ্রুতি দিয়েছিলেন যে তিনি ৫ বছরের মধ্যে যমুনার জল পরিষ্কার করবেন, এবং এতে ডুব দেবেন। কিন্তু এটি এখনও নোংরা। তাকে এটি পান করতে বলুন, আমরা তার পরে হাসপাতালে দেখা করব। কবে আর ডুব দেবেন,বলে তির্যক প্রশ্নেবানে বেঁধেন রাহুল।

রাহুল এদিন মণীশ সিসোদিয়া, অতীশি, সঞ্জয় সিং, রাঘব চাড্ডা, সত্যেন্দ্র জৈন এবং অন্যান্যদের সহ আপ-এর ৯ জনের “কোর টিম”-এর সমালোচনা করে, তাদের প্রধানমন্ত্রী নরেন্দ্র মোদির সঙ্গে তুলনা করেন।

রাহুল বলেন, আমি যে ৯ জনের নাম উল্লেখ করেছি তারা হচ্ছে কেজরিওয়ালের খাস লোক। দলিত ওবিসি বা মুসলিম সম্প্রদায়ের কেউ নেই এই দলে। তারা তাদের দল তৈরি করে এবং যখন কোথাও দাঙ্গা হয়, তারপর তারা অদৃশ্য হয়ে যায়।”

রাহুল বলেন, কেজরিওয়াল এবং মোদির মধ্যে কোনও পার্থক্য নেই, মোদি খোলাখুলি কথা বলেন, কেজরিওয়াল নীরব থাকেন, আর প্রয়োজনের সময় দুজনের কেউই কাজে আসেন না।

বলা হচ্ছে, নির্বাচনী লড়াই বাস্তবে মাত্র দুটি মতাদর্শের মধ্যে হচ্ছে, একটি ‘ঐক্য’ ও আরেকটি ‘বিদ্বেষ’। রাহুল বলেন, লড়াই দুটি দলের মধ্যে হচ্ছে ঠিকই। কিন্তু দুটি দলের মধ্যে হচ্ছে। একটি বিজেপি, যা আরএসএস যারা ঘৃণার আদর্শ ছড়িয়ে থাকে। অন্যটি হল কংগ্রেস যারা ঐক্যের আদর্শ নিয়ে চলে।

রাহুল সুর চড়িয়ে বলেন, নরেন্দ্র মোদি আজ প্রধানমন্ত্রী, কিন্তু যেদিন তিনি পদত্যাগ করবেন, কেউ তাঁকে মনে রাখবে না। দেশে দু’জন মানুষ ছিলেন মহাত্মা গান্ধী (Mahatma Gandhi) এবং গডসে (Nathuram Godse), কেউ গডসেকে মনে রাখে না।